ผ่าตัดมาเมื่อวันที่2ครับ บอกเป็นต่อมน้ำเหลืองเอาชิ้นดนื้อไปตรวจ รอ5-6วันบอกไม่เป็นอะไร แต่ว่ารอยเย็บผมยังจับเจอก้อนต่อมน้ำเหลืองและมองเห็นว่ายังมีก้อนแข็งๆอยู่บริเวณรอยเย็บล่างๆ เกิดจากอะไรครับ เย็บแบบน่าจะไหมละลาย แต่ตรงรอยเย็บด้านบนก็นูนๆแต่กดแลเวไม่เข็ง แต่ด้านล่างเป็นก้อนกลมๆกดแล้วแข็งเหมือนก่อนผ่าเลยครับ
 Waranyooปกติ แพทย์จะผ่าตัดเอาไปตรวจหาพยาธิวิทยาเพียงชิ้นเดียวไม่เอาออกหมด เพราะอาจจะสงสัยสาเหตุของโรคที่อาจเป็นเช่น วัณโรค มะเร็งต่อมน้ำเหลือง มะเร็งปอด หรือการอักเสบที่คอ ฟัน ช่องปาก ต่างๆ ถ้าตรวจไม่พบเซลล์มะเร็งหรือเชื้อโรคก็ปกติ ครับ ไม่ต้องกังวล ส่วนต่อมน้ำเหลืองที่เหลือ เมื่อตอนอักเสบอาจจะโตแล้วไม่ยุบลงในทันทีแม้โรคที่เป็นเดิมจะหมดไปแล้ว ต้องใช้ระยะเวลาหนึ่งในการยุบลงจนคลำไม่ได้ครับ ก้อนแข็งๆ อาจเกิดจากปมของไหมที่แพทย์เย็บชั้นล่างให้ผิวหนังติดกัน หรือเป็นพังผืด ที่แข็งก็ได้ครับ ถ้าไม่มีอาการปวดบวมแดงร้อน ก็ไม่ต้องวิตกมากนัก อย่างไรก็ตาม ถ้ากังวลมากหรืออาการเปลี่ยนแปลงควรกลับไปพบและตรวจรักษาจากแพทย์อีกทีครับ